סמל טוקלאו

סמל טוקלאו הוא סמל שבמרכזו תיבה מסורתית המגולפת מעץ המשמשת דייגים מקומיים בטוקלאו. באמצע התיבה צלב לבן והכיתוב בטוקלאית : "Tokelau mo te Atua" שפירושו "טוקלאו לאלוהים", אלה יחד משקפים את השפעת הנצרות על טוקלאו.

תיבת העץ, הנקראת "טולומה"", מהווה את מרכז הסמל. התיבה משמשת לנשיאת ציוד דיג בסירות קאנו או במיכלי אחסון, והיא בעלת מכסה המתחבר אליה על ידי חוטים העשויים מסיבי קוקוס קלועים. החוטים העבים מעוצבים באופן המאפשר הידוק מיטבי של המכסה כך שאם הקופסה נופלת לים, תכולתה לא תישפך.
השימוש בתיבה מעיד על מרכזיות הדיג באי.

הסמל אושר כסמלה הלאומי של טוקלאו במאי 2008 על ידי  המלכה אליזבת השנייה מלכת ממלכת ניו זילנד. לפני כן נעשה שימוש בסמלה של ניו זילנד ובדגל הניו זילנדי. במקביל אומץ דגל חדש.

הפרלמנט של טוקלאו (ה"גנרל פונו") משתמש בסמל זהה ובחלקו העליון תוספת של כתר אדוארד הקדוש, סמל הפרלמנט אושר ב-7 באוקטובר 2013 על ידי המושל הכללי והמלכה אליזבת השנייה.

ראו גם

קישורים חיצוניים
סמל הגנרל פונו 
הדגל והסמל של טוקלאו, באתר ממשלת טוקלאו

הערות שוליים

טוקלאו
טוקלאו
טוקלאו